Deur Nico Siebrits, Reebok 26 Februarie 2021 05:23
Johann Maarman se Brandpunt "Hieroor hou die ANC nog biduur" (22.02) het betrekking. Die opskrif kon dalk soos volg ook lui: "Minderheidsgroep/e word geïgnoreer". Ek stem saam: Die bruin gemeenskap word steeds ontken, en al probeer hulle watter bydrae tot die land lewer, dit word onder die mat gevee.
Maar die bruin gemeenskap is nie al minderheidsgroep nie. Die wit gemeenskap roei op baie gebiede in dieselfde bootjie.
Dat 'n bruin persoon van sy plaas verwyder word om plek te maak vir 'n "comrade" is nie toevallig nie, maar hy kon netsowel wit gewees het. Ek sien nie dat die ANC enige plan het om wit mense te bevoordeel met toekomstige planne om die ekonomie te help groei nie. Ook nie die bruin gemeenskap nie.